Xu Huang 徐晃/Official SGZ Biography

Xu Huang's biography is chapter (卷 juan) 17 of the Records of the Three Kingdoms and the seventeenth Book of Wei. The following is a copy of that page. The black text is Chen Shou's original Records of the Three Kingdoms. The blue text are Pei Songzhi's additions.

徐晃傳 Biography of Xu Huang
徐晃字公明，河東楊人也. 為郡吏，從車騎將軍楊奉討賊有功，拜騎都尉. 李傕、郭汜之亂長安也，晃說奉，令與天子還洛陽，奉從其計. 天子渡河至安邑，封晃都亭侯. 及到洛陽，韓暹、董承日爭鬥，晃說奉令歸太祖；奉欲從之，後悔. 太祖討奉於梁，晃遂歸太祖. Xu Huang styled Gongming 公明, was a native of Yang county in Hedong commandery. As an official (lì 吏) of that commandery, he followed the General of Chariots and Cavalry (jūjì jiāngjūn 車騎將軍), Yang Feng 楊奉 (...), he was promoted to Chief Commandant of Cavalry (jí dūwèi 騎都尉).

太祖授晃兵，使擊卷、原武賊，破之，拜裨將軍. 從征呂布，別降布將趙庶、李鄒等. 與史渙斬眭固於河內. 從破劉備，又從破顏良，拔白馬，進至延津，破文醜，拜偏將軍. 與曹洪擊濦彊賊祝臂，破之，又與史渙擊袁紹運車於故市，功最多，封都亭侯. 太祖既圍鄴，破邯鄲，易陽令韓範偽以城降而拒守，太祖遣晃攻之. 晃至，飛矢城中，為陳成敗. 範悔，晃輒降之. 既而言於太祖曰：「二袁未破，諸城未下者傾耳而聽，今日滅易陽，明日皆以死守，恐河北無定時也. 願公降易陽以示諸城，則莫不望風. 」太祖善之. 別討毛城，設伏兵掩擊，破三屯. 從破袁譚於南皮，討平原叛賊，克之. 從征蹋頓，拜橫野將軍. 從征荊州，別屯樊，討中廬、臨沮、宜城賊. 又與滿寵討關羽於漢津，與曹仁擊周瑜於江陵. 十五年，討太原反者，圍大陵，拔之，斬賊帥商曜. 韓遂、馬超等反關右，遣晃屯汾陰以撫河東，賜牛酒，令上先人墓. 太祖至潼關，恐不得渡，召問晃. 晃曰：「公盛兵於此，而賊不復別守蒲阪，知其無謀也. 今假臣精兵〔1〕渡蒲阪津，為軍先置，以截其裏，賊可擒也. 」太祖曰：「善. 」使晃以步騎四千人渡津. 作塹柵未成，賊梁興夜將步騎五千餘人攻晃，晃擊走之，太祖軍得渡. 遂破超等，使晃與夏侯淵平隃麋、汧諸氐，與太祖會安定. 太祖還鄴，使晃與夏侯淵平鄜、夏陽餘賊，斬梁興，降三千餘戶. 從征張魯. 別遣晃討攻櫝、仇夷諸山氐，皆降之. 遷平寇將軍. 解將軍張順圍. 擊賊陳福等三十餘屯，皆破之. [Emperor] Taizu 太祖 [Cao Cao] assigned Xu Huang troops and ordered him to attack the bandits at Juan 卷 and Yuanwu 原武 counties, defeated them, and was promoted to Major-General (pí jiàngjūn 裨將軍). Xu Huang followed Cao Cao into battle against Lü Bu 呂布. [Lü] Bu's generals, Zhao Shu 趙庶 and Li Zou 李鄒 surrendered.



太祖還鄴，留晃與夏侯淵拒劉備於陽平. 備遣陳式等十餘營絕馬鳴閣道，晃別征破之，賊自投山谷，多死者. 太祖聞，甚喜，假晃節，令曰：「此閣道，漢中之險要咽喉也. 劉備欲斷絕外內，以取漢中. 將軍一舉，克奪賊計，善之善者也. 」太祖遂自至陽平，引出漢中諸軍. 復遣晃助曹仁討關羽，屯宛. 會漢水暴隘，于禁等沒. 羽圍仁於樊，又圍將軍呂常於襄陽. 晃所將多新卒，以羽難與爭鋒，遂前至陽陵陂屯. 太祖復還，遣將軍徐商、呂建等詣晃，令曰：「須兵馬集至，乃俱前. 」賊屯偃城. 晃到，詭道作都塹，示欲截其後，賊燒屯走. 晃得偃城，兩面連營，稍前，去賊圍三丈所. 未攻，太祖前後遣殷署、朱蓋等凡十二營詣晃. 賊圍頭有屯，又別屯四冢. 晃揚聲當攻圍頭屯，而密攻四冢. 羽見四冢欲壞，自將步騎五千出戰，晃擊之，退走，遂追陷與俱入圍，破之，或自投沔水死. 太祖令曰：「賊圍塹鹿角十重，將軍致戰全勝，遂陷賊圍，多斬首虜. 吾用兵三十餘年，及所聞古之善用兵者，未有長驅徑入敵圍者也. 且樊、襄陽之在圍，過於莒、即墨，將軍之功，踰孫武、穰苴. 」晃振旅還摩陂，太祖迎晃七里，置酒大會. 太祖舉卮酒勸晃，且勞之曰：「全樊、襄陽，將軍之功也. 」時諸軍皆集，太祖案行諸營，士卒咸離陳觀，而晃軍營整齊，將士駐陳不動. 太祖歎曰：「徐將軍可謂有周亞夫之風矣. 」

文帝即王位，以晃為右將軍，進封逯鄉侯. 及踐阼，進封楊侯. 與夏侯尚討劉備於上庸，破之. 以晃鎮陽平，徙封陽平侯. 明帝即位，拒吳將諸葛瑾於襄陽. 增邑二百，并前三千一百戶. 病篤，遺令斂以時服.

性儉約畏慎，將軍常遠斥候，先為不可勝，然後戰，追奔爭利，士不暇食. 常歎曰：「古人患不遭明君，今幸遇之，常以功自效，何用私譽為！」終不廣交援. 太和元年薨，諡曰壯侯. 子蓋嗣. 蓋薨，子霸嗣. 明帝分晃戶，封晃子孫二人列侯.

初，清河朱靈為袁紹將. 太祖之征陶謙，紹使靈督三營助太祖，戰有功. 紹所遣諸將各罷歸，靈曰：「靈觀人多矣，無若曹公者，此乃真明主也. 今已遇，復何之？」遂留不去. 所將士卒慕之，皆隨靈留. 靈後遂為好將，名亞晃等，至後將軍，封高唐亭侯. 〔1〕



Chen Shou comments
評曰：太祖建茲武功，而時之良將，五子為先. 于禁最號毅重，然弗克其終. 張郃以巧變為稱，樂進以驍果顯名，而鑒其行事，未副所聞. 或注記有遺漏，未如張遼、徐晃之備詳也.